কাজিৰঙা ৰাষ্ট্ৰীয় উদ্যান আৰু ব্যাঘ্ৰ সংৰক্ষিত বনাঞ্চলৰ উদ্যোগত বোকাখাতৰ চন্দ্ৰ নাথ বেজবৰুৱা মহাবিদ্যালয়ত ৬৯ সংখ্যক ৰাষ্ট্ৰীয় বন্যপ্ৰাণী সপ্তাহৰ বিশেষ অনুষ্ঠান: Aiidesh News: 5 October 2023: ৰাষ্ট্ৰীয় বন্যপ্ৰাণী সপ্তাহৰ লগত সংগতি ৰাখি আজি কাজিৰঙা ৰাষ্ট্ৰীয় উদ্যান আৰু ব্যাঘ্ৰ সংৰক্ষিত বনাঞ্চলৰ উদ্যোগত, বোকাখাতৰ চন্দ্ৰ নাথ বেজবৰুৱা মহাবিদ্যালয়ৰ সহযোগত মহবিদ্যালয় এক বিশেষ অনুষ্ঠান অনুষ্ঠিত হয় ৷ বন্যপ্ৰাণী সংৰক্ষন আৰু সাহিত্য সংস্কৃতিত কাজিৰঙা শীৰ্ষক এই মনোজ্ঞ অনুষ্ঠানত স্থানীয় বিশিষ্ট ব্যক্তি আমন্ত্ৰিত কবি, সাহিত্যিকৰ উপৰিও মহাবিদ্যালয়খনৰ ছাত্ৰ ছাত্ৰী সকলে গীত আৰু কবিতা পাঠ কৰে ৷ ২ অক্টোবৰৰ পৰা চলি থকা ৬৯ সংখ্যক ৰাষ্ট্ৰীয় বন্যপ্ৰাণী সপ্তাহ ২০২৩ৰ উদযাপনৰ অংশ হিচাবে মহাবিদ্যালয়খনৰ সহকাৰী অধ্যাপকদ্বয় ড° বিদ্যুৎ বৰুৱা আৰু ফাল্গুন চেতিয়াৰ তত্বাবধানত আয়োজিত অনুষ্ঠানত মুখ্য অতিথি হিচাবে উপস্থিত থাকি ভাৰতীয় বন সেৱাৰ বিষয়া, কাজিৰঙা ৰাষ্ট্ৰীয় উদ্যানৰ প্ৰথম গৰাকী মহিলা সঞ্চালক ড° সোণালী ঘোষে মহাবিদ্যালয়ৰ ছাত্ৰ ছাত্ৰী সকলৰ সৈতে মত বিনিময় কৰে।